|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 27.01 – 02.02.2025 г. (5- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 193 случая на заразни заболявания, от които:

1. Грип и остри респираторни заболявания (ОРЗ) - 176 случая.

Общата заболяемост от грип и ОРЗ за областта е 248,72 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 42 | 62 | 41 | 18 | 13 | 176 | 248,72 %оо |

РЗИ – Добрич наблюдава ежедневно заболяемостта от грип и ОРЗ както на ниво област, така и поотделно за всяка една община. Събраните данни за заболяемостта от грип и ОРЗ за 5-тата седмица на 2025год. (27.01-02.02-2025г) показват спад във възрастови групи 5-14год., 30-64год. и 65+год. и увеличение само в 2 възрастови групи 0-4год. и 15-29год. За 03.02.2025год. (на 7-дневна база) се регистрира спад в заболяемостта във всички възрастови групи. Регистрираните от РУО – Добрич отсъствия от учебен процес общо за областта са 16,29% за 31.01.2025год. и 11.85% за 03.02.2025год. В училищата от общините Балчик, Каварна, Крушари и Тервел на 03.02.2025год. отсъстват под 20% от учениците. В община Шабла в едното училище отсъстват 25%, във второто – под 20% от учениците. В община Генерал Тошево от общо 6 училища, в 4 отсъстват под 20% от учащите, в 2 от селските училища отсъстват 25% от учащите. В община Добричка от общо 13 училища в 1 училище отсъстват 28% от децата, в 1 училище отсъстват 23% от учениците, в останалите 11 училища отсъстват под 20% от децата. В община Добрич от общо 23 училища в 22 отсъстват под 20% от учениците и само в едно отсъствията са 23,61%.

1. Въздушно-капкови инфекции - 16 случая на варицела;
2. Инфекции с множествен механизъм на предаване- 1 случай на ХИВ;
3. Няма регистрирани случаи на коклюш и морбили;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 4 проверки: 2 за спазване на временните противоепидемични мерки при грипна епидемия в МБАЛ-Добрич; 1 по сигнал в МБАЛ и едно лечебно заведение за извънболнична помощ за съответствия със здравните изисквания към устройството на този вид обект.

Епидемиологичните проучвания на регистрирани заразни болести са 17 бр.

Лабораторен контрол на противоепидемичния режим в детски градини и лечебни заведения – 229 бр. проби с 5 положителни резултата, както следва:

* микробиологични проби – 211 бр. с 5 положителни резултата;
* околна среда 118 бр., без положителни резултати.

**През** **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Подготвени и изпратени документи в Изпълнителна агенция „Медицински надзор“ документи за промяна в обстоятелствата на 1 лечебно заведение за извънболнична помощ и за заличаване от регистъра на 1 лечебно заведение за извънболнична медицинска помощ по дентална медицина.

Постъпили и обработени 25 бр. съобщения за смърт.

Издадени заповеди за промяна на състава на ЛКК- 1 бр.

Приети и обработени жалби – 24 бр. Обжалени болнични листи - 4 бр.

За периода в РКМЕ са приети и обработени 139 бр. заявления – декларация за освидетелстване и преосвидетелстване. Дигитализирани са в Информационната система за контрол на медицинските експертизи – 190 бр. медицински експертни досиета.

Проверени и предоставени за разглеждане от ТП на НОИ гр. Добрич – 256 бр. експертни решения, издадени от ТЕЛК. Приети МЕД от ТП на НОИ гр. Добрич - 223 бр.

Приети медицински експертни досиета от ТЕЛК, обработени и дигитализирани МЕД от ТЕЛК-ове в страната – 136 бр.

Съхранени медицински експертни досиета в картотеката – 310 бр.

Издадени 5 бр. заверени преписа от експертни решения.

Изпратени 3 бр. писма до граждани за непълнота в представените документи за ТЕЛК.

Извършени справки по телефона и в РКМЕ на граждани относно въпроси свързани с медицинската експертиза-108 бр.

Изготвени преписки за работодатели и др. заинтересовани страни – 156 бр.

Напомнителни писма до подлежащите на преосвидетелстване през м. юни 2025год. граждани - 279 бр.

Извършени 4 насочени проверки на аптеки по писмо на МЗ, 1 проверка на аптека за издаване на лицензия за търговия на едро или дребно и съхраняване на лекарствени продукти, съдържащи наркотични вещества.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **2** проектни документации, издадени са **2** здравни заключения. Издадени са 2 становища за ДПК, взето е участие в 2 ДПК. Регистрирани са **6** обекта с обществено предназначение.

През периода е извършена **1** насочена проверка, съвместно с представители на ОДБХ-Добрич, във връзка с постъпил сигнал, придружена с измерване на шум.

**Лабораторен контрол:**

Питейни води: физико-химичен и микробилогичен контрол: **14** бр.проби, от които **2** бр. не съответстват по показател „нитрати“.

Минерална вода: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: във връзка с насочен здравен контрол са извършени измервания на шум в **1** обект, които съответстват на нормативните изисквания.

По отношение на констатирани отклонения от здравните норми са предприети следните **административно-наказателни мерки:**

**-** издадени са **12** предписания за провеждане на задължителни хигиенни мерки;

- съставени са **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са 12 лекции/обучения с обхванати 369 лица в детски и учебни заведения на територията на гр. Добрич и с. Стожер. При лекциите са предоставени 230 бр. здравно-образователни материали и 1530 презервативи. Дейностите са по Национална програма за профилактика на хроничните незаразни болести, Националната програма за превенция и контрол на ХИВ и СПИ 2021-2025 г. и Националната стратегия на Република България за равенство, приобщаване и участие на ромите (НСРБРПУР) 2021-2030 г. Оказани са методични дейности на 8 лица (медицински специалисти, педагози и здравни медиатори).

Във връзка с дейности за подобряване на сексуалното и репродуктивното здраве е проведено 1 обучение с 24 лица.

По реда и процедурите на Наредба №10 на МЗ са извършени оценки на 9 представени в РЗИ-Добрич седмични разписания на учебни занятия за втори срок на учебната 2024/2025 г. от учебните заведения в областта. За установени несъответствия със здравните изисквания са издадени 2 протокола с предписани препоръки.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **27.01 – 02.02.2025 г.** по чл. 56 от Закона за здравето не са извършвани проверки.

За нарушения на чл. 56а, ал. 1, т.1 и чл. 56, ал. 1 и ал. 2 от Закона за здравето, констатирани в предходен период, са издадени 2 акта на физически лица.

